Diari Oficial de la Generalitat Valenciana


Sumari del DOGV 7409, del 24-11-2014 (2014/10921)

DECRET 193/2014, de 21 de novembre, del Consell, de declaració de Municipi Turístic de tres municipis de la Comunitat Valenciana.
---------------------------------------------------------------------------------------------------------------------------------

### Dades del document

Número de DOGV
:   7409

Data del DOGV
:   24-11-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/10638


Data del document
:   21-11-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Decret

Descriptors 

:   * Conselleria d'Economia, Indústria, Turisme i Ocupació
    * Sant Vicent del Raspeig
    * Cirat
    * Algemesí
    * administració local

DECRET 193/2014, de 21 de novembre, del Consell, de declaració de Municipi Turístic de tres municipis de la Comunitat Valenciana. [2014/10812]  
La Llei 3/1998, de 21 de maig, de la Generalitat, de Turisme de la Comunitat Valenciana, regula en el títol III la figura del Municipi Turístic. Concretament, els capítols I a IV de l'esmentat títol establixen el referent al concepte de municipi turístic, i indiquen de forma expressa les condicions que necessàriament hauran de tindre els municipis per a ser declarats turístics i el procediment per a la seua declaració, així com consideracions generals i les bases del seu règim especial, d'acord amb la seua orientació turística.  
Des de la publicació de la llei, un important nombre de municipis han solicitat la seua declaració com a turístics, i s'han tramitat els corresponents expedients d'acreditació del compliment dels requisits exigits en la dita llei. Fins esta data, 226 municipis han sigut definitivament declarats Municipi Turístic de la Comunitat Valenciana.   
  
Per resolucions de 20 de juny i 22 de setembre de 2014, publicades per mitjà d'anuncis en el Diari Oficial de la Comunitat Valenciana, es van dictar les declaracions provisionals corresponents a tres municipis que havien acreditat la seua identificació amb algun dels supòsits previstos en l'article 25 de l'esmentada llei, i es va obrir el termini de vint dies corresponent al període d'informació pública. Una vegada transcorreguts els dits períodes, per Resolució de 28 d'octubre de 2014, del conseller d'Economia, Indústria, Turisme i Ocupació, es va acordar sotmetre al Consell la proposta de declaració definitiva d'este nou grup de tres municipis com a Municipi Turístic de la Comunitat Valenciana.  
  
En virtut de l'anterior, oïdes les administracions afectades, a proposta del conseller d'Economia, Indústria, Turisme i Ocupació i amb la deliberació prèvia del Consell, en la reunió del dia 21 de novembre de 2014,  
  
DECRETE  
  
Article únic  
Declarar Municipi Turístic de la Comunitat Valenciana els municipis que s'indiquen a continuació:  
Província d'Alacant: Sant Vicent del Raspeig.  
Província de Castelló: Cirat.  
Província de València: Algemesí.  
  
  
DISPOSICIÓ ADDICIONAL  
  
Única  
Es faculta la persona titular de la conselleria competent en matèria de turisme, per l'aplicació i l'execució del present decret.  
  
  
DISPOSICIÓ FINAL  
  
Única  
Este decret tindrà efectes l'endemà de ser publicat en el Diari Oficial de la Comunitat Valenciana.  
  
Valencia, 21 de novembre de 2014  
  
El president de la Generalitat,  
ALBERTO FABRA PART  
  
El conseller d'Economia, Indústria, Turisme i Ocupació,  
MÁXIMO BUCH TORRALVA